നഗര മധ്യത്തിലെ ഫ്ലാറ്റില് ലഹരി പാര്ട്ടി: യുവതിയടക്കം മൂന്നുപേര് പിടിയില് കൊല്ലം: നഗരത്തിലെ ഫ്ലാറ്റ് കേന്ദ്രീകരിച്ച് മയക്കുമരുന്ന് പാര്ട്ടി നടത്തിയ നാലുപേര്ക്കെതിരെ എക്സൈസ് കേസെടുത്തു. അപ്പാര്ട്ട്മെന്റിലെ മറ്റു ചില താമസക്കാര്ക്കെതിരെ അന്വേഷണം ആരംഭിച്ചു. കഴിഞ്ഞ ദിവസം വൈകുന്നേരം ഫ്ലാറ്റില് നിന്ന് പാട്ടും, നൃത്തവും അസഹ്യമായതോടെ സ്ഥലവാസികള് എക്സൈസില് പരാതിപ്പെടുകയായിരുന്നു. അസിസ്റ്റന്റ് കമ്മീഷണര് റോബര്ട്ടിന്റെ നിര്ദ്ദേശപ്രകാരം സ്ഥലത്തെത്തിയ കൊല്ലം ആന്റി നര്ക്കോട്ടിക് സ്ക്വാഡിലെ സിഐ എസ്. കൃഷ്ണകുമാറിന്റെ നേതൃത്വത്തിലുള്ള എക്സൈസ് സംഘം മൂന്നാം നിലയിലെ ഫ്ലാറ്റിലെത്തിയപ്പോള് ലഹരിക്കടിമപ്പെട്ട് പരിസരബോധം നഷ്ടപ്പെട്ട യുവതീയുവാക്കളെയാണ് കണ്ടത്. ലഹരിയിലായിരുന്ന യുവാക്കള് എക്സൈസുകാരെ ആക്രമിക്കാനും ശ്രമിച്ചു. തുടര്ന്ന് സംഘം മയക്കുമരുന്ന്, ടോയിലറ്റില് നിക്ഷേപിച്ച് രക്ഷപെടാന് ശ്രമിച്ചു. മയക്കുമരുന്നുമായി പിടിയിലാകുന്നത് ഒഴിവാക്കാന് രണ്ടു യുവാക്കള് ഫ്ലാറ്റിന്റെ തുറന്ന് കിടന്ന പിന്വാതില് വഴി മൂന്ന് നില കെട്ടിടത്തിന്റെ ബാല്ക്കണിയില് നിന്ന് താഴേക്ക് ചാടി. ഒരാളെ ഗുരുത പരിക്കുകളോടെ എക്സൈസ് പിടികൂടി. മറ്റൊരാള് രക്ഷപെട്ടു. പരിക്കേറ്റയാളില് നിന്നും മയക്ക് മരുന്ന് കണ്ടെത്തി. ഫ്ലാറ്റില് നടത്തിയ തിരച്ചിലിലും, യുവാക്കള് ഉപയോഗിച്ച സ്കൂട്ടറില് നിന്നും കഞ്ചാവും മറ്റും കണ്ടെത്തി. ഫ്ലാറ്റിലുണ്ടായിരുന്ന തഴുത്തല പേരയം മണി വീണ വീട്ടില് ലീന 33, കിളികൊല്ലൂര് കോതേത്ത് പ്രിയദര്ശിനി നഗറില് ആഷിയാന അപ്പാര്ട്ട്മെന്റില് ശ്രീജിത് 27 എന്നിവരെയും, എക്സൈസ് കസ്റ്റഡിയിലെടുത്തു. ലീന നഗരത്തിലെ പ്രധാന മയക്ക് മരുന്ന് ഏജന്റാണ്. ഇവരെ കൂടാതെ ഫ്ലാറ്റില് നിന്ന് ചാടി രക്ഷപെട്ട ആശ്രാമം സൂര്യമുക്ക് സ്വദേശി ദീപു എന്നയാള്ക്കെതിരെയും കേസെടുത്തു. ഇയാള് കൊലപാതക കേസിലും,നിരവധി ലഹരി മരുന്ന് കടത്ത് കേസുകളിലും പ്രതിയാണെന്നും വിവരം ലഭിച്ചിട്ടുണ്ട്. പിടിയിലായവരുടെ മൊബൈല് ഫോണുകള് കേന്ദ്രീകരിച്ച് വിപുലമായ അന്വേഷണം നടത്തുമെന്ന് ഡെപ്യൂട്ടി എക്സൈസ് കമ്മീഷണര് ബി. സുരേഷ് അറിയിച്ചു. ലഹരി പാര്ട്ടിയില് പങ്കെടുത്തെന്ന് സംശയിക്കുന്ന കൂടുതല് പേര് നിരീക്ഷണത്തിലാണ്. എക്സൈസ് സംഘത്തില് പ്രിവന്റീവ് ഓഫീസര് മനോജ് ലാല്, സിഇഒ മാരായ ശ്രീനാഥ്, ജൂലിയന് ക്രോസ്, അഭിലാഷ്, മിഥുന് എന്നിവരും, വനിതാ സിഇഒ മാരായ ബീന, നിഷമോള് എന്നിവരുമുണ്ടായിരുന്നു.